Australinis baobabas

Australinis baobabas (Adansonia gregorii) – Australijoje augantis dedešvinių šeimos medis, Vakarų Australijos ir Šiaurės teritorijos šiaurinių regionų endemikas.

Vienintelė Australijoje auganti baobabų rūšis. Paplitęs Vakarų Australijos Kimberlio regione ir Šiaurės teritorijos šiaurės vakaruose. Genetiškai artimas Afrikoje augančiam tikrajam baobabui.Gregory Moore, Built like buildings, boab trees are life-savers with a chequered past, The Conversation, 2019-06-14. Nuoroda tikrinta 2023-02-05. Gali augti žemumose iki 300 m virš jūros lygio, dažniausiai aptinkamas retmiškiuose ir uolėtose vietovėse, kartais ir musoniniuose atogrąžų miškuose.

 Savybės 
Kaip ir kiti baobabai, australinis nesunkiai atpažįstamas iš apatinėje dalyje pastorinto kamieno, suteikiančio medžiui butelio išvaizdą. Užauga iki 5–15, dažniausiai iki 9–12 m aukščio, kamieno skersmuo siekia 5 m. Mediena minkšta, akyta, kaupianti vandenį. Sausuoju sezonu (Pietų pusrutulio žiemą) meta lapus, nuo lapkričio iki birželio augina naujus. Žydi gruodžio–gegužės mėnesiais.Adansonia gregorii, F. Muell, Florabase. Nuoroda tikrinta 2023-02-05.  Žiedai balti, iki 75 mm ilgio su 6 cm ilgio kotais, žydi vieną–dvi parasBoab Adansonia gregorii , Native Plant Notes, Kings Park & Botanic Garden. Nuoroda tikrinta 2023-02-05. – atsiveria vakare, apdulkinami naktį. Vaisiai rutuliški arba elipsoidiški, storasieniai, 10 x 4 cm ir didesnio dydžio. Sėklos inksto formos, 10–11 x 8 mm dydžio, apsuptos miltingo, rūgštaus, valgomo minkštimo.Adansonia gregorii, F. Muell, Australian Tropical Rainforest Plants. Nuoroda tikrinta 2023-02-05.

Auga lėtai; gyvena daugiau nei tūkstantį metų, kai kurių medžių amžius vertinamas arti 2 tūkstančių.

 Panaudojimas 
Australijos aborigenai iš šaknų pluoštų veja virves, vaisiaus minkštimą ir sėklas naudoja maistui. Vaisiai dažnai išgraviruojami ar dekoruojami ir parduodami turistams. Valgomi ir jauni baobabų lapai bei jaunų medelių šaknys.Alasdair McGregor, How did the iconic boab tree get to Australia?, Australian Geographic, 2019-07-03. Nuoroda tikrinta 2023-02-05.

 Galerija 

 Šaltiniai 

Kategorija:Bombakmediniai
Kategorija:Medžiai ir krūmai